በኢትዮጵያ ለሚኖሩ 1 ሚሊየን የውጭ ሃገራት ስደተኞች አስፈላጊው ጥበቃና እንክብካቤ እየተደረገ መሆኑን የአስቸኳይ ጊዜ አዋጅ የመረጃ ማጣሪያ ገለፀ፡፡
ባሕር ዳር፡ ታኅሣሥ 02/2013 ዓ.ም (አብመድ) ኢትዮጵያ ስደተኞችን ተቀብላ በማስተናገድ የቆየ ልምድ አላት፤ በአሁኑ ወቅት ከደቡብ ሱዳን፣ ከሶማሊያ፣ ከኤርትራ እና ከሱዳን መጥተው በ26 የስደተኞች መጠለያ ጣቢያ ለሚኖሩ ስደተኞች አስፈላጊው ጥበቃና እንክብካቤ እየተደረገላቸው መሆኑን የአስቸኳይ ጊዜ አዋጅ የመረጃ ማጣሪያ አመላክቷል።ምግብ ነክ እና ምግብ ነክ ያልሆኑ ግብዓቶች እንደ መጠለያ፣ሕክምና፣ውኃ፣ የንጽሕና መጠበቂያ፣ትምህርት እና ሌሎች አገልግሎቶችን ጨምሮ ስደተኞቹ በአግባቡ እያገኙ መሆኑንም አስታውቋል።